҃е всеси́льный и гдс̑и вседержи́телю, и́же рабо́мъ твои́мъ мѡѷсе́омъ, во исхо́дѣ іи҃левѣ ѿ єгѵ́пта и во ѡсвобожде́ніи люде́й твои́хъ ѿ го́рькія рабо́ты фараѡ́новы, а́гнца закла́ти повелѣ́лъ єсѝ, проѡбразу́я на крс̑тѣ̀ закла́ннаго во́лею на́съ дѣ́ля а́гнца, взе́млющаго всегѡ̀ мі́ра грѣхѝ, возлю́бленнаго сн҃а твоего̀, гдс̑а на́шего іи҃са хрс̑та̀!̀ и ны́нѣ, смире́ннѡ мо́лимъ тя̀, при́зри на хлѣ́бъ се́й, и бл҃гословѝ и ѡст҃ѝ єго̀:и́бо и мы̀ рабѝ твоѝ, въ че́сть и сла́ву и въ воспомина́ніе сла́внагѡ воскрс̑нія тогѡ́жде сн҃а твоегѡ̀ гдс̑а на́шегѡ іи҃са хрс̑та̀, и́мже ѿ вѣ́чныя рабо́ты вра́жія и ѿ а́довыхъ нерѣши́мыхъ у́зъ разрѣше́ніе, свобо́ду и преведе́ніе получи́хомъ, предъ̑ твои́мъ вели́чествомъ ны́нѣ во всесвѣ́тлый се́й, пресла́вный и сп҃си́тельный де́нь па́схи, се́й прино́симъ:на́съ же сего̀ принося́щихъ, и того̀ лобза́ющихъ, и ѿ негѡ̀ вкуша́ющихъ, твоему̀ нбс̑ному бл҃гослове́нію прича́стники бы́ти сотворѝ, и вся́кую болѣ́знь и неду́гъ ѿ на́съ твое́ю си́лою ѿженѝ, здра́віе всѣ̂мъ подава́я